**MURIM PUȚIN CÂTE PUȚIN**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moare puțin câte puțin cel care,

De glasul florilor n-ascultă,

Acela ce găsește-o hibă-n zare,

Și tot ce Domnul a creat - insultă.

Moare puțin câte puțin avarul,

Ce uită pentr-un colț de pâine,

De cel sărman și de amarul,

Care sălășluiește-n sine.

Moare câte puțin acel ce spune:

„Eu n-am gustat din vinul fericirii”,

Sfârșit e cel ce se opune,

Cu-ntregul său cuget – iubirii!

Murim puțin câte puțin cu toții,

Luptăm ani buni pentru-o fărâmă,

Ne-nțelegând – noi - idioții,

Că-n urma noastră-i doar țărână!